เงินบาทอ่อนค่าตามภูมิภาค หลังเฟดส่งสัญญาณขึ้นดบ.
ค่าเงินบาทปิดตลาดเย็นนี้ (5 พ.ย.) ที่ระดับ 35.57 บาท/ดอลลาร์ จากเปิดตลาดเช้าที่ระดับ 35.54/55 บาท/ดอลลาร์ อ่อนค่าตามค่าเงินภูมิภาค โดยระหว่างวันเงินบาทเคลื่อนไหวในกรอบระหว่าง 35.49-35.61 บาท/ดอลลาร์
5 พ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (5 พ.ย.) ที่ระดับ 35.57 บาท/ดอลลาร์ จากเปิดตลาดเช้าที่ระดับ 35.54/55 บาท/ดอลลาร์ อ่อนค่าตามค่าเงินภูมิภาค โดยระหว่างวันเงินบาทเคลื่อนไหวในกรอบระหว่าง 35.49-35.61 บาท/ดอลลาร์
“ทิศทางอ่อนค่าตามภูมิภาค หลังเยลเลนออกมาแสดงท่าทีเรื่องการปรับขึ้นดอกเบี้ย ทำให้มีแรงซื้อดอลลลาร์กลับเข้ามา” นักบริหารเงินกล่าว
ด้านตลาดรอดูการประกาศตัวเลขการจ้างงานนอกภาคเกษตรกรรมของสหรัฐในช่วงค่ำวันพรุ่งนี้ แต่จะมีผลสะท้อนต่อเงินบาทออกมาในสัปดาห์หน้า ขณะที่ประเมินกรอบการเคลื่อนไหวของเงินบาทในวันพรุ่งนี้ไว้ที่ 35.50-35.65 บาท/ดอลลาร์
 
ที่มา: สำนักข่าวอินโฟเควสท์